કાળિયાર હરણ વન્ય કાયદા હેઠળ શેડ્યુઅલ-1 કેટેગરીમાં રક્ષિત કરવામાં આવ્યું છે અને કાળિયાર હરણ શિકાર કેસમાં ફિલ્મ અભિનેતા સલમાનખાન સહિતની હસ્તિઓ દાયકાઓના સમયગાળા બાદ પણ હજુ કોર્ટ-કચેરીના ચક્કર ખાઈ રહી છે ત્યારે અત્યંત ગંભીર ગણાતા આ કેસમાં જામનગરના વન વિભાગે શિકારીઓને નસિહત પહોંચાડવા કડક કાનૂની કાર્યવાહી હાથ ધરી છે અને આ કાર્યવાહીમાં પોલીસ પણ પૂરતો સહયોગ આપી રહી હોય જામનગર અને પાનેલીની શિકારી ગેંગ ફરતે મજબૂત શિકંજો કસાયો છે.